

DAUGAVPILS PILSĒTAS PAŠVALDĪBA

Reģ. Nr. 90000077325, K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts: info@daugavpils.lv www.daugavpils.lv

# L Ē M U M S

Daugavpilī

2021.gada 29.novembrī **Nr.779**

(prot. Nr.45, 22.§)

**Par nešķirotu sadzīves atkritumu maksas par sadzīves atkritumu savākšanu, pārvadāšanu, pārkraušanu apstiprināšanu**

Pamatojoties uz likuma “Par pašvaldībām” 15.panta pirmās daļas 1.punktu, 21.panta pirmās daļas 14.punkta e) apakšpunktu un 27.punktu, Atkritumu apsaimniekošanas likuma 39.panta pirmo daļu, Daugavpils pilsētas domes 2014.gada 27.marta saistošo noteikumu Nr.16 “Atkritumu apsaimniekošanas noteikumi Daugavpils pilsētas pašvaldībā” 32.punktu, Dabas resursu nodokļa likuma 3.pielikumu “Nodokļa likmes par atkritumu apglabāšanu no 2017.gada 1.janvāra”, kurā tiek noteikts, ka laika posmā no 2022.gada 1.janvāra līdz 31.decembrim nodokļa likme par sadzīves atkritumu un ražošanas atkritumu, kas nav uzskatāmi par bīstamiem atkritumiem atbilstoši normatīvajiem aktiem par atkritumu klasifikatoru un īpašībām, kuras padara atkritumus bīstamus atkritumu apglabāšanu poligonos tiek noteikta 80 EUR par tonnu, ņemot vērā Ministru kabineta 2011.gada 19.aprīlī noteikumu Nr.302 “Noteikumi par atkritumu klasifikatoru un īpašībām, kuras padara atkritumus bīstamus” pielikuma 20.nodaļā noteikto atkritumu klasifikāciju, kura nosaka sadzīvē radušos un arī atsevišķi savāktus atkritumu veidus, 2020.gada 17.decembra sabiedrisko pakalpojumu regulēšanas komisijas padomes lēmumā Nr.175 noteikto un SIA “AADSO” 2021.gada 15.novembra vēstuli Nr.2.1./96 “Par SIA “AADSO” nešķiroto sadzīves atkritumu un pārējo atkritumu tarifu”,

Daugavpils pilsētas domes Pilsētas saimniecības un attīstības komitejas 2021.gada 17.novembra atzinumu, Finanšu komitejas 2021.gada 17.novembra sēdes atzinumu, atklāti balsojot: PAR – 12 (I.Aleksejevs, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, I.Prelatovs, V.Sporāne-Hudojana, M.Truskovskis, A.Vasiļjevs), PRET – 2 (P.Dzalbe, I.Šķinčs), ATTURAS – nav, **Daugavpils dome nolemj:**

1. Apstiprināt maksu par sadzīves atkritumu savākšanu, pārvadāšanu, pārkraušanu (arī atsevišķi savāktiem atkritumiem atbilstoši Ministru kabineta 2011.gada 19.aprīļa noteikumu Nr.302 “Noteikumi par atkritumu klasifikatoru un īpašībām, kuras padara atkritumus bīstamus” pielikuma 20.nodaļas klasifikācijai) bez pievienotās vērtības nodokļa no 2022.gada 1.janvāra 3,72 EUR par 1 m3, ja 1 m3 atkritumu svars sastāda 115 kg.

2. Ar 2022.gada 1.janvāri atzīt par spēku zaudējušu Daugavpils pilsētas domes 2018.gada 27.decembra lēmumu Nr.711 “Par nešķirotu sadzīves atkritumu maksas par sadzīves atkritumu savākšanu, pārvadāšanu, pārkraušanu apstiprināšanu”.

Domes priekšsēdētājs                   *(personiskais paraksts)*   A.Elksniņš